El Ordial

El Ordial estas municipo en Hispanio, en la aŭtonoma komunumo, do regiono Kastilio-Manĉo kaj la provinco Gvadalaĥaro. Laŭ la stato de 2025 en la municipo vivis 45 loĝantoj sur areo de 30 kvadrataj kilometroj, kio rezultigas loĝdenson de 1,5 loĝantoj/km². La loĝantoj nomiĝas ordialeños [ordialENjos] respektive ordialeñas [ordialENjos]. Estas alligita submunicipo La Nava de Jadraque (ne konfuzu kun Las Navas de Jadraque kaj en ĝia teritorio troviĝas la senhomejoj Las Casas de Abajo kaj Valdecasillas. Iam, ĝi alligis ankaŭ Aldeanueva de Atienza. Tiu municipo estis preskaŭ malaperonta, pro manko de loĝantoj meze de la 1970-aj jaroj, sed kelkaj loĝantoj organiziĝis kaj kreis la Societon de Lokanoj de Sankta Sebastiano kaj la Kulturan Societon Jabalines de El Ordial. La urbestro, nome Bernardino Domingo Escribano de la politika partio PSOE laŭ la stato de 2024 estas la sama dum sep regotempoj, tio estas kvinfoje 4 jaroj de 1995 ĝis 2015, kaj ekde 2019 ĝis momente 2027. Situo El Ordial situas en la nordorienta parto de Kastilio-Manĉo en la komarko aŭ distrikto Montaro de Gvadalaĥaro en la nord-okcidenta parto de la Provinco Gvadalaĥaro, je altitudo de 1235 m super marnivelo; je 70 km el Gvadalaĥaro, la provinca ĉefurbo. La areo de ties teritorio estas de 29,98 km². La geografiaj koordinatoj estas 41°07′46″N 3°06′56″Ok. Najbaras la municipoj Arroyo de las Fraguas, La Huerce, Condemios de Arriba, Bustares, Las Navas de Jadraque, Semillas kaj Tamajón. Historio Post la Hispana Enlanda Milito la loĝantaro falis el pinto en 1950 al 29 en 2016, tio estis oni perdis loĝantojn pro diversaj kialoj: nome bataloj, prizono, politika persekutado, malsato ktp. Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe El Ordial, sed poste okazis elmigrado, senloĝigo kaj maljuniĝo de la loĝantaro ĉefe dum la 1960-aj kaj 1970-aj jaroj, kaj ankaŭ ĉe El Ordial kie la nombro de loĝantoj falis al la nunaj 45 en 2025. Ekonomio Agrikulturo kaj brutobredado tradicie. Pensioj de emerituloj. Tiu municipo ne havas industrion, nur brutobredado de kaproj kaj bovoj. Ĝi troviĝas ankaŭ proksime de la nacia ĉasrezervejo de Sonsaz, kie estas aproj, kapreoloj, meloj, leporoj, kunikloj kaj perdrikoj. Notoj kaj referencoj Vidu ankaŭ Municipoj de provinco Gvadalaĥaro